Júlíana - Leiðbeinandi . Er í veikindaleyfi Dagbók 17. janúar 2020 skemmtileg vika að baki hjá okkur á Hóli . Börnin fóru öll í leikvang á mánudag til Kollu og í smiðju til Nönnu á miðvikudag - 2 hópar f. hádegi og 2 hópar eftir . Þar sem Spiderman og Ponyhópur eru eftir hádegi í smiðjunni var ákveðið að fara með þau í sögustund á bókasafnið í Hamraborg . Börnin voru öll mjög ánægð með ferðina , voru dugleg að hlusta á sögurnar og léku sér svo á eftir í leikhorninu í bókasafninu , skoðuðu líka aðeins Náttúrugripasafnið . Á fimmtudag var vettvangsferð og löbbuðum við góðan hring í hverfinu . Höfum leikið inni í rólegheitum í dag í alls konar leikjum og verkefnum og förum svo út eftir kaffitímann . Takk fyrir vikuna og góða helgi Starfsfólkið á Hóli 10. janúar 2020 Nú er starfið allt saman að komast af stað eftir langt og gott jólafrí . Börnunum fannst gaman að komast í leikvang á mánudagsmorgun og æfa sig í þrautabraut hjá Kollu . Í smiðju á miðvikudag bjuggu þau til flotta víkingahjálma . Við höfum farið út á hverjum degi í vikunni og nýttum tímann þegar stytti upp , ákváðum samt að sleppa vettvangsferðinni í gærmorgun . Bóbó bangsi er kominn úr jólafríi og fer í heimsókn um helgina , það var mikil hamingja með það . Takk fyrir vikuna og góða helgi Starfsfólkið á Hóli Vikan er sko búin að vera skemmtileg hjá okkur . Prestarnir úr Lindakirkju komu og sögðu okkur jólasöguna og sungu svo fullt af jólalögum með krökkunum Jólaballið var á þriðjudag og það var yndislegt að sjá hvað allir voru fínir og spenntir , sérstaklega fyrir jólasveininum Hurðaskelli sem kom inná ballið með miklum látum og skellti látlaust eldhúshurðinni . Eftir ballið fór hver inná sína deild og þangað kom síðan jólasveinninn og útdeildi gjöfum frá foreldrafélaginu . Við borðuðum jólamatinn inná hverri deild og það skapaðist róleg og notaleg stemning . Á miðvikudagsmorgun horfðum við á leikrit um Grýlu og jólasveinana - leikhús í tösku sem Þórdís Arnljótsdóttir leikkona var með . Mjög skemmtilegt leikrit og allir svo stilltir og duglegir að hlusta og sitja kyrrir . Þessi leiksýning var í boði foreldrafélagsins og þökkum við kærlega fyrir . Útivera hefur verið alla daga - oftast nær eftir kaffitímann , það hefur verið hægt að renna sér niður hólinn á rassaþotum sem er alltaf skemmtilegt . Í dag kveikjum við á síðasta aðventukertinu , englakertinu og syngjum nokkur jólalög . Minnum á skipulagsdaginn 2. janúar en þá er leikskólinn lokaður . Við óskum ykkur öllum gleðilegra jóla og vonum að þið hafið það sem allra best yfir hátíðirnar . Starfsfólkið á Hóli . Vikan hefur liðið hratt í notalegheitum við að útbúa jólagjafir fyrir foreldra og föndra eitt og annað skemmtilegt og lita jólamyndir . Á mánudag var síðasti dagur í Leikvangi fyrir jól og eins í smiðju á miðvikudag . Jólatréð var skreytt á þriðjudag og börnin hafa eitt af öðru verið að hengja sitt skraut á tréð . Það hafa verið mikil veikindi í vikunni , hjá okkur sem og öðrum deildum - við sendum öllum batakveðjur og hlökkum til að sjá alla í næstu viku . Það verður heilmikið um að vera í næstu viku : Mánudaginn , 16. desember verður heimsókn frá Lindakirkju kl. 9.30 Þriðjudaginn , 17. desember eru litlu jólin okkar og byrjar jólaballið á eldri gangi kl. 10 og þá dönsum við í kringum jólatréð og aldrei að vita nema jólasveinn komi í heimsókn . Svo er jólamatur í hádeginu með ís í eftirrétt . Miðvikudaginn , 18. desember býður Foreldrafélagið upp á leiksýningu en það er Leikhús í Tösku með jólasýningu fyrir okkur kl. 10.30 . Í dag verður svo jólastund með öllum í leikskólanum og syngjum við jólalög saman og kveikjum á 3ja kertinu á aðventukransinum , Hirðakertinu . Takk fyrir vikuna og góða helgi Starfsfólkið á Hóli þakka ykkur kærlega fyrir komuna í gær , það var ánægjulegt að sjá hversu margir gátu komið og gætt sér á kakói og piparkökum . Þessi vika byrjaði á leikvangi hjá Kollu á mánudag og svo var farið út eftir kaffið . Við höfum verið að æfa okkur í að syngja jólalög þessa viku og læra fyrst erindið í aðventusálminum því núna rétt fyrir tvö ætlum við að sameinast inn á yngri gangi og kveikja á fyrsta kertinu og syngja saman . Á þriðjudag og miðvikudag fengu allir að búa til piparkökur í matsalnum og hlusta á jólatónlist á meðan . Smiðja hjá Nönnu var á miðvikudag og þar er ýmislegt jólaföndur . Börnin voru mjög spennt yfir því að fá foreldra í heimsókn í gær og voru farin að bíða löngu fyrir hádegi . Það voru allir inni fyrir hádegi í gær að mála jólamyndir til að hengja upp en svo fórum við út eftir mat og hressa okkur við fyrir foreldrakaffið . Á næsta mánudag ætlum við í heimsókn á bókasafnið í Hamraborg að hlusta / horfa á jólakattasögu . Takk fyrir vikuna og góða helgi Starfsfólkið á Hóli stutt vika á enda og allt með svipuðu sniði og venjulega . Leikvangur hjá Kollu á mánudag og smiðja hjá Nönnu á miðvikudag , eins voru tímar hjá Jónínu og nokkrir sérstaklega heppnir að fá að fara í tíma ( sem annars eru ekki ) . Hópastarf á sínum stað á miðvikudag - nú hafa börnin verið að æfa fínhreyfingar klippa , lita og líma . Og það var afmælisstelpa á þriðjudag sem varð 4 ára og bauð öllum uppá popp og saltstangir . Mikil gleði ríkti yfir pínulitla snjónum sem kom í vikunni og allir hlupu út og fóru að renna sér í brekkunni , þar sem þetta var eins og áður sagði mjög lítill snjór leið ekki á löngu þar til allur snjór var farinn og eftir stóð drulluleðja sem líka var skemmtilegt að leika sér í og báru útifötin hjá einhverjum þess örugglega merki . Í næstu viku verður heldur betur skemmtilegt hjá okkur því á þriðjudag ætlum við að baka piparkökur . N.k. fimmtudag á milli 14 - 16 ætla svo börnin að bjóða foreldrum sínum í kakó og piparkökur . Verið hjartanlega velkomin Á næsta föstudag , 29. nóv er síðasti dagur í Lubba verkefninu okkar þannig að við hvetjum ykkur til að vera extra dugleg í beinasöfnun þessa daga sem eftir eru : ) Takk fyrir vikuna og góða helgi Starfsfólkið á Hóli vikan var fljót að líða hjá okkur eins og alltaf . Leikvangur hjá Kollu var á mánudag við mikinn fögnuð eins og venjulega . Smiðja hjá Nönnu á miðvikudag en rúsínan í pylsuendanum þessa vikuna var auðvitað 18 ára afmæli leikskólans sem er í dag , 16. nóvember en við héldum uppá það í gær með pompi og prakt . Gaman frá því að segja að allir á Hóli , bæði börn og kennarar mættu í búningum í tilefni dagsins . Það ríkti mikil spenna að sjá í hverju vinirnir yrðu nú !!! Það var Cheerios í morgunmat enda fóru óvenju margir í morgunmat og sumir tvisvar . Kl. 09:30 kom hann Wallý frá Sirkus Íslands í heimsókn og sýndi listir sínar við mikinn fögnuð . Tvö börn tóku þátt í parti af prógramminu með honum og stóðu sig mjög vel . Eftir sýninguna slógum við upp balli og dönsuðum út í eitt þar til dominos pizzurnar komu á svæðið í tilefni dagsins . Það var mjög gott enda margir orðnir svangir eftir annasaman morgun og gerðu pizzunum góð skil . Eftir matinn var hafist handa við að andlitsmála og flest allir spenntir fyrir því . Í kaffitímanum var súkkulaðikaka með rjóma og frjáls leikur eftir það . Margir voru orðnir hálf þreyttir eftir daginn enda búið að vera mikið fjör . - enn og aftur - minnum á skipulagsdaginn n.k. fimmtudag , 21. nóvember en þá er leikskólinn lokaður . takk fyrir vikuna og góða helgi Starfsfólkið á Hóli Á mánudag skemmtu allir sér vel í leikvangi hjá Kollu . það var 4 ára afmæli á mánudag . Á miðvikudag var smiðja hjá Nönnu . Nú eru börnin byrjuð að föndra jólagjafir . Á föstudaginn 15. nóvember verður haldið upp á afmæli leikskólans , en hann verður 18 ára þann 16. nóvember . Í tilefni dagsins ætlum við að hafa búningadag / furðufatadag . Brúðuleiksýningin Pétur og Úlfurinn verður kl 9:30 , það verður ball , andlitsmálning í boði , pizza í hádegismat og súkkulaðikaka í kaffinu - þetta verður pottþétt mjög spennandi og skemmtilegur dagur . Á miðvikudag var smiðja hjá Nönnu þar sem börnin eru alltaf að gera eitthvað spennandi og skemmtilegt og þau gerðu líka verkefni í Orðagulli . Við andapollinn eru æfingatæki sem gaman var að æfa sig í eftir að brauðið kláraðist . Á þriðjudag vorum við inni fyrir hádegi í hópastarfi og ýmsum leikjum en fórum út eftir matinn . Við höfum verið að æfa samsett - setja tvö orð í eitt - t.d. skóli og taska = skólataska . Smiðja féll niður í vikunni - Fórum út aftur eftir kaffitímann . Í gær vorum við inni fyrir hádegi en ákváðum að viðra okkur aðeins eftir matinn þótt það væri ískalt úti . Það var bara hressandi og börnin í fínum leik þrátt fyrir kuldann . Á mánudag var Leikvangur hjá Kollu fyrir hádegi og útivera eftir matinn . Á þriðjudag vorum við inni fyrir hádegi í ýmsum leikjum og eins fóru þrír hópar til Jónínu . Síðan kláruðu þau að líma augu á skrímslið sitt auk þess sem þau voru beðin um að segja aðeins frá skrímslinu sínu . Í gær var bara verið úti nánast allan daginn þar sem veðrið var svo frábært . Það fóru allir til Kollu á mánudaginn og í smiðju á miðvikudag . Allir mega koma með eitt leikfang að heiman : ) föstudaginn 11. október er bleikur dagur , hvetjum alla til að mæta í bleiku : )